9. การจัดการ

9.1 โครงสร้างการจัดการ (ณ วันที่ 1 มกราคม 2551)

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการชุดย่อย 4 คณะ
ได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง

1. คณะกรรมการบริษัท

ณ วันที่ 31 ธันวาคม 2550 คณะกรรมการบริษัท มีจำนวน 9 ท่าน ประกอบด้วย

  : กรรมการที่เป็นผู้บริหาร 3 ท่าน

  : กรรมการที่เป็นอิสระ 6 ท่าน

  1. นายรัฐ กิตติเวชโอสถ ประธานกรรมการ (กรรมการอิสระ*)

  2. นางสาวยิ่งลักษณ์ ชินวัตร กรรมการ / ประธานกรรมการบริหาร /

  กรรมการผู้มีอำนาจลงนามผูกพันบริษัท

  (รักษาการกรรมการผู้อำนวยการ)

  3. นางเพ็ญโสม ดามาพงศ์ กรรมการ / กรรมการบริหาร /

  กรรมการผู้มีอำนาจลงนามผูกพันบริษัท

  4. นายณัฏฐ์พัฒน์ เอื้อใจ กรรมการ / กรรมการบริหาร

  (กรรมการอิสระ)

  5. นายชานนท์ โชติวิจิตร กรรมการ / ประธานคณะกรรมการสรรหา และกำหนดค่าตอบแทน /
  กรรมการ ตรวจสอบ (กรรมการอิสระ)

  6. นายคุโณดม ธรรมาภรณ์พิลาศ กรรมการ / ประธานกรรมการตรวจสอบ /

  กรรมการสรรหาและกำหนดค่าตอบแทน

  (กรรมการอิสระ)

  7. นายประเสริฐ สัมนาวงศ์ กรรมการ / กรรมการตรวจสอบ

  (กรรมการอิสระ)

  8. นายปรีชา เศขรฤทธิ์ กรรมการ / กรรมการสรรหาและกำหนด

  ค่าตอบแทน (กรรมการอิสระ)

  (ได้รับเลือกตั้งเป็นกรรมการแทน ดร.ชัยวัฒน์ วิบูลย์สวัสดิ์ และได้รับการ
  แต่งตั้งเป็นกรรมการสรรหาและกำหนด ค่าตอบแทน เมื่อวันที่ 26 มีนาคม 2550)

  9. นางแน่งน้อย ณ ระนอง กรรมการ / กรรมการสรรหาและกำหนด

  ค่าตอบแทน / กรรมการผู้มีอำนาจลงนาม

  ผูกพันบริษัท (ได้รับเลือกตั้งเป็นกรรมการ แทนนายสหัส ตันติคุณ และได้รับการ
  กำหนดชื่อให้เป็นกรรมการผู้มีอำนาจ

  ลงนามผูกพันบริษัท พร้อมได้รับการ แต่งตั้งเป็นกรรมการสรรหาและกำหนด ค่าตอบแทน เมื่อวันที่
  7 พฤศจิกายน 2550)

  หมายเหตุ - กรรมการทั้ง 9 ท่าน ยังคงดำรงตำแหน่งถึงปัจจุบัน

กรรมการผู้มีอำนาจลงนามผูกพันบริษัท ได้แก่ นางสาวยิ่งลักษณ์ ชินวัตร นางเพ็ญโสม ดามาพงศ์
นางแน่งน้อย ณ ระนอง สองในสามคนนี้ลงลายมือชื่อร่วมกัน และประทับตราสำคัญของบริษัทฯ

เลขานุการคณะกรรมการบริษัท ได้แก่ นางสาวยิ่งลักษณ์ ชินวัตร
(ในฐานะรักษาการกรรมการผู้อำนวยการ)

ผู้ช่วยเลขานุการคณะกรรมการบริษัท ได้แก่ นายสมบูรณ์ คุปติมนัส

* กรรมการอิสระ หมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
กรรมการสรรหาและกำหนดค่าตอบแทน โดยต้องไม่คำนึงถึงผลประโยชน์ใดๆ
ที่เกี่ยวกับทรัพย์สินหรือตำแหน่งหน้าที่ และไม่ตกอยู่ภายใต้อิทธิพลของบุคคลหรือกลุ่มบุคคลใด
รวมถึงไม่มีสถานการณ์ใด ๆ ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้ ผู้ที่จะทำหน้าที่เป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตาม

ที่ตลาดหลักทรัพย์แห่งประเทศไทยกำหนดไว้ ดังต่อไปนี้

1)  ถือหุ้นไม่เกินร้อยละ 4 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง

2)  เป็นกรรมการที่ไม่มีส่วนร่วมในการบริหารงานประจำ ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่

3)  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัท
    บริษัทในเครือ บริษัทร่วม บริษัทที่เกี่ยวข้อง

4)  ไม่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5)  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

บทบาทและหน้าที่ความรับผิดชอบของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่น ๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้
  รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
  การบริหารการจัดการความเสี่ยง การรายงานทางการเงิน และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

  10. รายงานความรับผิดชอบของคณะกรรมการบริษัทในการจัดทำรายงานทางการเงิน โดยแสดง
  ควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ ตาม
  นโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของ
    คณะกรรมการหรืออาจมอบอำนาจเพื่อให้บุคคลดังกล่าวมีอำนาจ ตามที่คณะกรรมการเห็น
    สมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัท
ได้มอบหมายให้คณะกรรมการบริหารให้มีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

การสรรหาและถอดถอนกรรมการบริษัท

บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการบริษัทสามารถดำรงตำแหน่งกรรมการได้ไม่เกิน 5 บริษัท
    นับรวมทั้งบริษัทจดทะเบียนและบริษัทที่ไม่ได้จดทะเบียนในตลาดหลักทรัพย์แห่งประเทศไทย

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัทฯ โดยมีสาระสำคัญดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ.2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
  เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

  3.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / กรรมการผู้อำนวยการ / ผู้ช่วยกรรมการผู้อำนวยการ /
ผู้อำนวยการอาวุโส และผู้อำนวยการฝ่าย

+------------------+------+------+-------+------+------+------+------+
| ประเภท           | คณ   | คณะ  | ประ   | กรรม | ผู้ช่วย | ผู้อ   | ผู้อำน |
|                  | ะกรร | กรรม | ธานกร | การผ | กรรม | ำนวย | วยกา |
|                  | มการ | การบ | รมการ | ู้อำนว | การผ | การอ | รฝ่าย |
|                  | บริษัท | ริหาร | บริหาร | ยการ | ู้อำนว | าวุโส |      |
|                  |      |      |       |      | ยการ |      | (    |
|                  | (    | (    | (บาท) | (    |      | (    | บาท) |
|                  | บาท) | บาท) |       | บาท) | (    | บาท) |      |
|                  |      |      |       |      | บาท) |      |      |
+------------------+------+------+-------+------+------+------+------+
| 1. งบลงทุน        | ไม   | 500  | 1     | 50   | 5    | 2    | 1    |
| (Capital         | ่จำกัด | ,000 | 00,00 | ,000 | ,000 | ,000 | ,000 |
| Investment)      |      | ,000 | 0,000 | ,000 | ,000 | ,000 | ,000 |
|                  | ไม   |      |       |      |      |      |      |
| 1.1 มีงบประมาณ    | ่จำกัด | 500  | 20,00 | 10   | 1    | -    | -    |
|                  |      | ,000 | 0,000 | ,000 | ,000 |      |      |
| 1.2 ไม่มีงบประมาณ  | ไม   | ,000 |       | ,000 | ,000 | 100  | 50   |
|                  | ่จำกัด |      | 10,00 |      |      | ,000 | ,000 |
| 2. สินทรัพย์ถาวร    |      | 50   | 0,000 | 5    | 500  |      |      |
| (Fixed Assets)   | ไม   | ,000 |       | ,000 | ,000 | 10   | 5    |
|                  | ่จำกัด | ,000 | 2,00  | ,000 |      | ,000 | ,000 |
| 2.1 มีงบประมาณ    |      |      | 0,000 |      | 100  |      |      |
|                  | ไม   | 50   |       | 1    | ,000 | 200  | 100  |
| 2.2 ไม่มีงบประมาณ  | ่จำกัด | ,000 | 10,00 | ,000 |      | ,000 | ,000 |
|                  |      | ,000 | 0,000 | ,000 | 2    |      |      |
| 3. สินค้าคงคลัง     | ไม   |      |       |      | ,000 | 1    | 200  |
| (Inventories)    | ่จำกัด | 50   | 20,00 | 5    | ,000 | ,000 | ,000 |
|                  |      | ,000 | 0,000 | ,000 |      | ,000 |      |
| 4. ต้นทุน /        | ไม   | ,000 |       | ,000 | 2    |      | 10   |
| ค่าใช้จ่าย (Cost /  | ่จำกัด |      | 1,00  |      | ,000 | 20   | ,000 |
| Expenses)        |      | 50   | 0,000 | 10   | ,000 | ,000 |      |
|                  | ไม   | ,000 |       | ,000 |      |      | 200  |
| 4.1 ต้นทุน         | ่จำกัด | ,000 | 20,00 | ,000 | 100  | 500  | ,000 |
|                  |      |      | 0,000 |      | ,000 | ,000 |      |
| 4.2              | ไม   | 5    |       | 500  |      |      | 50   |
| ค่าใ              | ่จำกัด | ,000 | 10,00 | ,000 | 2    | 100  | ,000 |
| ช้จ่ายเกี่ยวกับพนักงาน |      | ,000 | 0,000 |      | ,000 | ,000 |      |
|                  | ไม   |      |       | 10   | ,000 |      | 5    |
| 4.3              | ่จำกัด | 50   | 1,00  | ,000 |      | 10   | ,000 |
| ค่าใช้จ่าย          |      | ,000 | 0,000 | ,000 | 500  | ,000 |      |
| การตลาดและการขาย | ไม   | ,000 |       |      | ,000 |      | 20   |
|                  | ่จำกัด |      | 5,00  | 5    |      | 50   | ,000 |
| 4.3.1            |      | 20   | 0,000 | ,000 | 50   | ,000 |      |
| ค                | ไม   | ,000 |       | ,000 | ,000 |      | 50   |
| ่าโฆษณาประชาสัมพันธ์ | ่จำกัด | ,000 | 5,00  |      |      | 100  | ,000 |
|                  |      |      | 0,000 | 500  | 200  | ,000 |      |
| และส่งเสริมการขาย  | ไม   | 5    |       | ,000 | ,000 |      | 20   |
|                  | ่จำกัด | ,000 | 5,00  |      |      | 50   | ,000 |
| 4.3.2            |      | ,000 | 0,000 | 1    | 200  | ,000 |      |
| ค่าใช้จ่ายกา        |      |      |       | ,000 | ,000 |      |      |
| รตลาดและการขายอื่น |      | 10   |       | ,000 |      |      |      |
|                  |      | ,000 |       |      | 200  |      |      |
| นอกจากข้อ 4.3.1   |      | ,000 |       | 1    | ,000 |      |      |
|                  |      |      |       | ,000 |      |      |      |
| 4.4              |      | 10   |       | ,000 |      |      |      |
| ค                |      | ,000 |       |      |      |      |      |
| ่าใช้จ่ายในการบริหาร |      | ,000 |       | 1    |      |      |      |
| (Admin)          |      |      |       | ,000 |      |      |      |
|                  |      | 10   |       | ,000 |      |      |      |
| 4.4.1 ค่ารับรอง    |      | ,000 |       |      |      |      |      |
|                  |      | ,000 |       |      |      |      |      |
| 4.4.2            |      |      |       |      |      |      |      |
| ค่าใช้จ่ายใน        |      |      |       |      |      |      |      |
| การบริหารอื่นนอกจาก |      |      |       |      |      |      |      |
|                  |      |      |       |      |      |      |      |
| ข้อ 4.4.1         |      |      |       |      |      |      |      |
|                  |      |      |       |      |      |      |      |
| 4.5              |      |      |       |      |      |      |      |
| ค                |      |      |       |      |      |      |      |
| ่าใช้จ่ายเกี่ยวกับลูกค้า |      |      |       |      |      |      |      |
| (Operating)      |      |      |       |      |      |      |      |
|                  |      |      |       |      |      |      |      |
| 5. เงินยืมทดรอง    |      |      |       |      |      |      |      |
+------------------+------+------+-------+------+------+------+------+

หมายเหตุ -
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะกรรมการชุดย่อย
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานเพื่อเพิ่มประสิทธิภาพของคณะกรรมการ
เนื่องจากสามารถพิจารณาและอภิปรายได้เข้าถึงประเด็นกว่า
คณะกรรมการชุดย่อยประกอบด้วยคณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน และคณะกรรมการบริหารความเสี่ยง

2. คณะกรรมการบริหาร

  ณ วันที่ 31 ธันวาคม 2550 คณะกรรมการบริหาร ประกอบด้วย

  1. นางสาวยิ่งลักษณ์ ชินวัตร ประธานกรรมการบริหาร

  2. นางเพ็ญโสม ดามาพงศ์ กรรมการบริหาร

  3. นายณัฏฐ์พัฒน์ เอื้อใจ กรรมการบริหาร

บทบาทและหน้าที่ความรับผิดชอบของคณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย และแนวทางการบริหารงานด้านต่าง ๆ ของบริษัทฯ
  ที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

  ประธานกรรมการบริษัท เป็นผู้รับผิดชอบในฐานะผู้นำของคณะกรรมการบริษัท
  นอกจากนี้ยังมีหน้าที่ในฐานะเป็นประธานการประชุมคณะกรรมการบริษัท และการประชุมผู้ถือหุ้น

  ประธานกรรมการบริหาร
  เป็นประธานเจ้าหน้าที่บริหารของบริษัทรับผิดชอบต่อคณะกรรมการบริษัทในการบริหารจัดการเพื่อให้บรรลุตามแผนที่วางไว้

3. คณะกรรมการตรวจสอบ

  ณ วันที่ 31 ธันวาคม 2550 คณะกรรมการตรวจสอบ ประกอบด้วย

  1. นายคุโณดม ธรรมาภรณ์พิลาศ
  ประธานกรรมการตรวจสอบเป็นกรรมการอิสระและมีความรู้ด้านวิศวกรรมโครงสร้าง

  2. นายชานนท์ โชติวิจิตร กรรมการตรวจสอบเป็นกรรมการอิสระ
  และมีความรู้ด้านเศรษฐศาสตร์การเงิน

  3. นายประเสริฐ สัมนาวงศ์ กรรมการตรวจสอบเป็นกรรมการอิสระ

  และมีความรู้ด้านบัญชีการเงิน

  เลขาคณะกรรมการตรวจสอบ ได้แก่ นางสาวพรรณี ธาราพัฒน์ รักษาการ ผู้อำนวยการอาวุโส
  สำนักตรวจสอบภายใน

  คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
  ขอบเขตอำนาจหน้าที่ วาระการดำรงตำแหน่ง
  และการประชุมไว้ในกฎบัตรของคณะกรรมการตรวจสอบของบริษัท
  ซึ่งได้รับอนุมัติจากประธานกรรมการบริษัทเมื่อวันที่ 15 มีนาคม 2547
  เป็นไปตามกฎหมายหลักทรัพย์และตลาดหลักทรัพย์

บทบาทและหน้าที่ความรับผิดชอบของคณะกรรมการตรวจสอบ

  1. สอบทานให้บริษัทฯมีรายงานทางการเงินที่ถูกต้องตามที่ควร
  ตามมาตรฐานบัญชีที่รับรองโดยทั่วไป และมีการเปิดเผยอย่างเพียงพอ

  2. สอบทานให้บริษัทฯมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  3. สอบทานให้บริษัทฯมีการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายอื่นใดที่เกี่ยวข้องกับธุรกิจของบริษัทฯ

  4. พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

  7. สอบทานให้บริษัทฯมีระบบการบริหารความเสี่ยง (Risk Management)
  ที่เหมาะสมและมีประสิทธิผล

  8. สอบทานและให้ความเห็นต่อแผนตรวจสอบภายใน
  การปฏิบัติงานของสำนักงานตรวจสอบภายใน และประสานงานกับผู้สอบบัญชี

  9. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปี

ละ 4 ครั้ง

  11. ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเชิญให้
  ฝ่ายจัดการ ผู้บริหาร หรือพนักงานของบริษัทฯ ที่เกี่ยวข้องมาให้ความเห็น ร่วมประชุม
  หรือส่งเอกสารที่เห็นว่าเกี่ยวข้องจำเป็น

  12. ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัทฯมาให้ความเห็น
  หรือคำปรึกษาในกรณีจำเป็น

  13. ปฏิบัติการอื่นใดตามที่คณะกรรมการบริษัทมอบหมาย
  ด้วยความเห็นชอบจากคณะกรรมการตรวจสอบ

คณะกรรมการตรวจสอบมีการประชุมอย่างสม่ำเสมออย่างน้อยปีละ 8 ครั้ง โดยในปี 2550
มีการประชุมจำนวนทั้งสิ้น 9 ครั้ง ซึ่งมีจำนวน 4
ครั้งประชุมเรื่องเกี่ยวกับผลการตรวจสอบและการปฏิบัติงานของสำนักตรวจสอบภายใน
และมีการรายงานต่อคณะกรรมการบริษัท
รวมทั้งมีการประชุมร่วมกับผู้ตรวจสอบบัญชีภายนอกและสำนักบัญชีในการสอบทานงบการเงินทุกไตรมาส
และบริษัทได้จัดให้มีการประเมินตนเองของคณะกรรมการตรวจสอบประจำปี
ซึ่งผลการประเมินตนเองสรุปการปฏิบัติงานในหน้าที่ของคณะกรรมการตรวจสอบได้ว่ามีการกำหนดและ/หรือดำเนินการต่างๆ
ในด้านความพร้อมของกรรมการ ขอบเขตหน้าที่ของคณะกรรมการ
และการประชุมคณะกรรมการโดยครบถ้วน

4. คณะกรรมการสรรหาและกำหนดค่าตอบแทน

  ณ วันที่ 31 ธันวาคม 2550 คณะกรรมการสรรหาและกำหนดค่าตอบแทน ประกอบด้วย

  1. นายชานนท์ โชติวิจิตร ประธานคณะกรรมการสรรหาและ

  กำหนดค่าตอบแทน

  2. นายคุโณดม ธรรมาภรณ์พิลาศ กรรมการสรรหาและกำหนด

  ค่าตอบแทน

  3. นายปรีชา เศขรฤทธิ์ กรรมการสรรหาและกำหนด

  ค่าตอบแทน

  4. นางแน่งน้อย ณ ระนอง กรรมการสรรหาและกำหนด

  ค่าตอบแทน

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

  2.
  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
  และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

  4. กำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทในแต่ละปี

  5.
  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
  เพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  6.
  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

5. คณะกรรมการบริหารความเสี่ยง

ณ วันที่ 31 ธันวาคม 2550 คณะกรรมการบริหารความเสี่ยง ประกอบด้วย

1. นายพรชัย ศรีประเสริฐ ประธานคณะกรรมการบริหารความเสี่ยง

2. เรืออากาศเอกกรี เดชชัย กรรมการบริหารความเสี่ยง

3.. นายอรรถพล สฤษฎิพันธาวาทย์ กรรมการบริหารความเสี่ยง

4. นายอุดมศักดิ์ โง้วศิริ กรรมการบริหารความเสี่ยง

5. นายสุริยา เปลี่ยนสี กรรมการบริหารความเสี่ยง

6. นางสาวยุบล โล่ห์จินดารัตน์ กรรมการบริหารความเสี่ยง

7. นายเลิศสิทธิ์ วงศ์วัฒนันท์ กรรมการบริหารความเสี่ยง

8. นายดนัย เขมะศักดิ์ชัย กรรมการบริหารความเสี่ยง

9. นางสาวพรรณี ธาราพัฒน์ กรรมการและเลขานุการคณะกรรมการ

บริหารความเสี่ยง

บทบาทและหน้าที่ความรับผิดชอบของคณะกรรมการบริหารความเสี่ยง ดังนี้

1.  กำหนดหลักเกณฑ์ นโยบาย และกระบวนการในการประเมิน
    และบริหารความเสี่ยงที่มีผลกระทบต่อบริษัท

2.  ประเมิน วิเคราะห์ความเสี่ยง จัดลำดับความเสี่ยง
    และกำหนดแนวทางและกลยุทธ์การบริหารความเสี่ยง เพื่อให้ความเสี่ยงอยู่ในระดับที่ยอมรับได้
    ภายใต้ต้นทุนที่เหมาะสม

3.  ติดตามและประเมินผลการบริหารความเสี่ยง
    และรายงานผลการประเมินความเสี่ยงต่อคณะกรรมการบริหาร และคณะกรรมการตรวจสอบ

6. คณะผู้บริหาร

ณ วันที่ 31 ธันวาคม 2550
บริษัทฯมีผู้บริหารตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ดังนี้

  1. นางสาวยิ่งลักษณ์ ชินวัตร ประธานกรรมการบริหาร (รักษาการกรรมการ

  ผู้อำนวยการ)

  2. นายพรชัย ศรีประเสริฐ ผู้ช่วยกรรมการผู้อำนวยการสายงานพัฒนา

  ทรัพย์สินแนวสูง

  3. เรืออากาศเอกกรี เดชชัย ผู้ช่วยกรรมการผู้อำนวยการสายงานพัฒนาทรัพย์สินแนวราบ

  4. นายอรรถพล สฤษฎิพันธาวาทย์ ผู้ช่วยกรรมการผู้อำนวยการสายงานสนับสนุน

  5. นายวิทิต วิศาลพัฒนะสิน ผู้อำนวยการอาวุโสสำนักบัญชี

  6. นางปรารถนา แพทย์สมาน ผู้อำนวยการอาวุโสสำนักการเงิน

  7. นางสาวยุบล โล่ห์จินดารัตน์ ผู้อำนวยการฝ่ายการตลาดองค์กร

บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจ ของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะกรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

7. ผู้มีอำนาจควบคุม

ณ วันที่ 31 ธันวาคม 2550 บริษัทฯ
มีผู้มีอำนาจควบคุมตามคำนิยามของคณะกรรมการกำกับหลักทรัพย์และตลาดหลักทรัพย์ที่เข้าข่ายลักษณะบุคคลที่มีสิทธิออกเสียงไม่ว่าโดยทางตรงหรือทางอ้อมเกินกว่าร้อยละ
25 ของจำนวนหุ้นที่มีสิทธิออกเสียงทั้งหมดของบริษัทจำนวน 3 ท่าน ดังนี้

1. นางสาวพินทองทา ชินวัตร ( 92,990,854 หุ้น )

2. นางสาวแพทองธาร ชินวัตร ( 92,990,854 หุ้น )

3. คุณหญิงพจมาน ชินวัตร ( 9,253,127 หุ้น )

การประเมินผลการปฏิบัติงานของคณะกรรมการ บริษัท

บริษัทฯได้จัดทำการประเมินผลการปฏิบัติงานของคณะกรรมการบริษัท
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดีโดยจัดทำเป็น
2 ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งจะแบ่งออกเป็นการประเมินตนเอง และการประเมินกรรมการท่านอื่น
โดยมีเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

  ------------------------------- ---------------------------------------
  คะแนนที่ได้รับ (%)                  เกณฑ์ที่ได้

  85 - 100                        ดีมาก - ดีเยี่ยม

  75 - 85                         ดี

  65 - 75                         ค่อนข้างดี

  50 - 65                         พอสมควร

  ต่ำกว่า 50                        ควรปรับปรุง
  ------------------------------- ---------------------------------------

1.  แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 6 หัวข้อ ได้แก่

  - โครงสร้างและคุณสมบัติของคณะกรรมการ

  - บทบาท หน้าที่ และความรับผิดชอบของคณะกรรมการ

  - การประชุมคณะกรรมการ

  - การทำหน้าที่ของกรรมการ

  - ความสัมพันธ์กับฝ่ายจัดการ

  - การพัฒนาตนเองของกรรมการและการพัฒนาผู้บริหาร

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2550
ที่ผ่านมาได้คะแนนร้อยละ96.63 อยู่ในเกณฑ์ดีมาก-ดีเยี่ยม (ในปี 2549
ผลการประเมินเฉลี่ยเท่ากับร้อยละ 92.86 อยู่ในเกณฑ์ดีเยี่ยม)

2.  แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย
    หัวข้อพิจารณา 6 หัวข้อ ได้แก่

  - ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
  (Accountability)

  - ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
  (Responsibility)

  - การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
  (Equitable Treatment)

  - มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
  (Transparency)

  - มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
  Value)

  - การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2550
ที่ผ่านมาได้คะแนนร้อยละ 96.72 อยู่ในเกณฑ์ดีมาก-ดีเยี่ยม (ในปี 2549
ผลการประเมินเฉลี่ยเท่ากับร้อยละ 98.69 อยู่ในเกณฑ์ดีเยี่ยม)

3.  แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น) ประกอบด้วย
    หัวข้อพิจารณา 9 หัวข้อ ได้แก่

  - กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

  - กรรมการให้ความเห็นและข้อเสนอแนะต่าง ๆ
  ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

  - กรรมการแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ

  - กรรมการให้ข้อมูล หรือข้อเท็จจริงที่เป็นประโยชน์ต่อการตัดสินใจของคณะกรรมการ

  - กรรมการมีความรับผิดชอบต่อผู้มีส่วนได้เสียของบริษัทฯ
  โดยให้ข้อเสนอแนะหรือข้อคิดเห็นที่นำไปสู่การปฏิบัติที่ถูกต้องและเสมอภาค

  - ในกรณีที่กรรมการอาจอยู่ในฐานะที่เป็นผู้มีส่วนได้เสีย หรืออาจมีความขัดแย้งทางผลประโยชน์
  กรรมการจะขอไม่เข้าประชุมในวาระนั้น ๆ หรือของดออกเสียง

  - กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

  - กรรมการเข้าร่วมประชุมตามเวลาที่กำหนดไว้อย่างสม่ำเสมอ
  หากมีความจำเป็นจะขอลาการประชุมต่อประธานกรรมการล่วงหน้า

  - กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2550 ที่ผ่านมาได้คะแนนร้อยละ 98.61 อยู่ในเกณฑ์ดีมาก-ดีเยี่ยม (ในปี 2549
ผลการประเมินเฉลี่ยเท่ากับร้อยละ 98.61 อยู่ในเกณฑ์ดีเยี่ยม)

การประชุมคณะกรรมการ

บริษัทฯมีการพิจารณากำหนดวาระและวันประชุมคณะกรรมการและผู้ถือหุ้นประจำปี 2551 ล่วงหน้า
โดยที่ประชุมคณะกรรมการบริษัท
ซึ่งสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น ทั้งนี้
ผู้สนใจสามารถดูข้อมูลได้ที่ Website ของบริษัทฯที่ www.scasset.com

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง โดยในรอบปี 2550
มีการจัดประชุมจำนวน 8 ครั้ง ในการประชุม
ประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
กรรมการทุกท่านมีอิสระในความคิดเห็นและเสนอวาระการประชุม

คณะกรรมการกำหนดให้กรรมการและผู้บริหาร 4 รายแรก
ที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รายงานการถือครองหลักทรัพย์ของตนเอง คู่สมรส
และบุตรที่ยังไม่บรรลุนิติภาวะต่อที่ประชุมคณะกรรมการทุกครั้ง
พร้อมนำส่งรายงานดังกล่าวต่อฝ่ายเลขานุการคณะกรรมการบริษัทเพื่อเก็บเป็นหลักฐาน

เลขานุการคณะกรรมการบริษัท มีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทต่อไป

ในปี 2550 ที่ผ่านมา คณะกรรมการบริษัท รวมทั้งคณะกรรมการชุดย่อย 3 คณะ ได้แก่
คณะกรรมการบริหาร คณะกรรมการตรวจสอบ และคณะกรรมการสรรหาและกำหนดค่าตอบแทน
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+-------------------+--------+--------+--------+--------+------------+
| รายชื่อคณะกรรมการ   | จำนวน  |        |        |        |            |
|                   | ครั้งที่ร่ว |        |        |        |            |
|                   | มประชุม |        |        |        |            |
|                   | /      |        |        |        |            |
|                   | จำนวนค |        |        |        |            |
|                   | รั้งที่มีสิท |        |        |        |            |
|                   | ธิเข้าร่ว |        |        |        |            |
|                   | มประชุม |        |        |        |            |
+-------------------+--------+--------+--------+--------+------------+
|                   | คณะก   | คณะก   | คณะก   | คณะก   | ค          |
|                   | รรมการ | รรมการ | รรมการ | รรมการ | ณะกรรมการส |
|                   |        |        |        |        | รรหาและกำห |
|                   | บริษัท   | บริษัท   | บริหาร  | ต      | นดค่าตอบแทน |
|                   |        |        |        | รวจสอบ |            |
|                   | ปี      | ปี 2550 | ปี 2550 |        | ปี 2550     |
|                   | 2547 - |        |        | ปี 2550 |            |
|                   | 2550   |        |        |        |            |
+-------------------+--------+--------+--------+--------+------------+
| 1. นายรัฐ          | 28/28  | 8/8    | 13/13  | 9/9    | 2/2        |
| กิตติเวชโอสถ ⁽¹⁾    |        |        |        |        |            |
|                   | 14/14  | 8/8    | 10/10  | 9/9    | 3/3        |
| 2. นางสาวยิ่งลักษณ์   |        |        |        |        |            |
| ชินวัตร ⁽²⁾         | 28/28  | 8/8    | 13/13  | 9/9    | 2/2        |
|                   |        |        |        |        |            |
| 3. นางเพ็ญโสม      | 13/13  | 8/8    | 3/3    |        | 4/4        |
| ดามาพงศ์           |        |        |        |        |            |
|                   | 14/14  | 8/8    |        |        | 1/1        |
| 4. นายณัฏฐ์พัฒน์      |        |        |        |        |            |
| เอื้อใจ ⁽³⁾         | 13/13  | 8/8    |        |        | 0/0        |
|                   |        |        |        |        |            |
| 5. นายชานนท์       | 7/7    | 7/7    |        |        |            |
| โชติวิจิตร ⁽⁴⁾       |        |        |        |        |            |
|                   | 5/5    | 5/5    |        |        |            |
| 6. นายคุโณดม       |        |        |        |        |            |
| ธรรมาภรณ์พิลาศ ⁽⁵⁾  | 1/1    | 1/1    |        |        |            |
|                   |        |        |        |        |            |
| 7. นายประเสริฐ     |        |        |        |        |            |
| สัมนาวงศ์ ⁽⁶⁾       |        |        |        |        |            |
|                   |        |        |        |        |            |
| 8. นายปรีชา        |        |        |        |        |            |
| เศขรฤทธิ์⁽⁷⁾        |        |        |        |        |            |
|                   |        |        |        |        |            |
| 9. นางแน่งน้อย ณ    |        |        |        |        |            |
| ระนอง⁽⁸⁾          |        |        |        |        |            |
+-------------------+--------+--------+--------+--------+------------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางสาวยิ่งลักษณ์ ชินวัตร เข้าดำรงตำแหน่งกรรมการ /
ประธานกรรมการบริหารแทนนางบุษบา ดามาพงศ์ ตั้งแต่วันที่ 1 มีนาคม 2549
และทำหน้าที่รักษาการในตำแหน่งกรรมการผู้อำนวยการที่ว่างตั้งแต่วันที่ 1 ธันวาคม 2549

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายชานนท์ โชติวิจิตร เข้าดำรงตำแหน่งกรรมการแทนนายพงศ์กิจ สุทธพงศ์ ตั้งแต่วันที่ 1
มีนาคม 2549

(5) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(6) นายกริช อัมโภชน์ ได้ลาออกจากตำแหน่งเมื่อวันที่ 1 มกราคม 2550
และคณะกรรมการบริษัทได้แต่งตั้ง นายประเสริฐ สัมนาวงศ์
เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31 มกราคม 2550

(7) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(8) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
พฤศจิกายน 2550

9.2 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่านโดยในปี 2550 มีการจ่ายค่าตอบแทนดังนี้

1. ค่าตอบแทนที่เป็นตัวเงิน

  1.1 ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2550 เท่ากับ 5.40
  ล้านบาท เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  (หน่วย : พันบาท )

  --------------------- ---------------- ----------------- ------------------- ---------------------------------
  รายชื่อกรรมการ          คณะกรรมการบริษัท   คณะกรรมการบริหาร   คณะกรรมการตรวจสอบ   คณะกรรมการสรรหาและกำหนดค่าตอบแทน

  1. ดร.ชัยวัฒน์ วิบูลย์สวัสดิ์  299                                                    

  2. นายรัฐ กิตติเวชโอสถ   1,582                              20                  50

  3. นางเพ็ญโสม ดามาพงศ์  360              200                                   60

  4. นายชานนท์ โชติวิจิตร   402              60                160                 50

  5. นายณัฏฐ์พัฒน์ เอื้อใจ    360              260                                   

  6. นายคุโณดม           406                                225                 80
  ธรรมาภรณ์พิลาศ                                                                 

  7. นายประเสริฐ สัมนาวงศ์ 324                                180                 

  8. นายปรีชา เศขรฤทธิ์    254                                                    20

  9. นางแน่งน้อย ณ ระนอง  51                                                     

  รวม                   4,038            520               585                 260
  --------------------- ---------------- ----------------- ------------------- ---------------------------------

  * ค่าตอบแทน ประกอบด้วย เงินเดือน โบนัส และเบี้ยประชุม
  (ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯจำนวน 1
  ท่าน)

  1.2 ค่าตอบแทนรวมของคณะผู้บริหาร จำนวน 7 ท่าน จำนวน 26.36 ล้านบาท ประกอบด้วย
  เงินเดือน โบนัส กองทุนสำรองเลี้ยงชีพ และ ผลตอบแทนอื่น

2. ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการ
และพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
ณ สิ้นปี 2550 มีโครงการที่ดำเนินการแล้ว 1 โครงการรายละเอียดสรุปได้ดังนี้

จำนวนใบสำคัญแสดงสิทธิที่เสนอขาย 2,700,000 หน่วย

ราคาเสนอขายต่อหน่วย หน่วยละ 0 บาท

อายุใบสำคัญแสดงสิทธิ ไม่เกิน 5 ปีนับจากวันที่ได้ออกและเสนอขาย

อัตราการใช้สิทธิ ใบสำคัญแสดงสิทธิ 1 หน่วย ต่อ หุ้นสามัญ 1 หุ้น

ราคาการใช้สิทธิที่จะซื้อหุ้น 10 บาทต่อหุ้น

วันที่ออกและเสนอขาย ........ ( รอกำหนดที่ กลต.อนุมัติ ) ........

รายชื่อกรรมการและพนักงานของบริษัทฯที่ได้รับจัดสรรเกินกว่า 5% ของโครงการ

ชื่อ จำนวนจัดสรร(หน่วย) %ของโครงการ

1. นางสาวยิ่งลักษณ์ ชินวัตร 1,000,000 37.03

2. นายพรชัย ศรีประเสริฐ 175,000 6.48

3. นายอรรถพล สฤษฎิพันธาวาทย์ 175,000 6.48

9.3 การกำกับดูแลกิจการ 

คณะกรรมการบริษัทมีการส่งเสริมให้เกิดการกำกับดูแลกิจการที่ดีอย่างต่อเนื่อง
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาวและช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ
ได้สะดวก รวดเร็ว และเท่าเทียมกัน
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียนโดยเน้นในเรื่องกรรมการบริษัท
สิทธิและการปฏิบัติต่อผู้ถือหุ้นอย่างเท่าเทียมกัน และบทบาทต่อผู้มีส่วนได้เสีย
ความโปร่งใสในการดำเนินกิจการและการเปิดเผยข้อมูลและตั้งใจปฏิบัติตามนโยบายการกำกับดูแลกิจการ
(Corporate Governance Policy)

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

คณะกรรมการได้จัดทำคู่มือนโยบายการกำกับดูแลกิจการขึ้นอย่างเป็นทางการในเดือนสิงหาคม 2548
ตามแนวทางที่ตลาดหลักทรัพย์แห่งประเทศไทยกำหนด และเปิดเผยอยู่ใน Website
ของบริษัทฯเพื่อให้ผู้ถือหุ้นและนักลงทุนได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารงานและพนักงานทุกคนทราบเพื่อยึดถือปฏิบัติทั้งมีข้อมูลผ่าน
E-mail เพื่อเป็นแนวทางสำหรับการบริหารจัดการที่ดี

สิทธิของผู้ถือหุ้น

บริษัทฯ
มีหน่วยงานกำกับดูแลที่จะปฏิบัติตามนโยบายที่จะดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้น
ที่กำหนดโดยตลาดหลักทรัพย์แห่งประเทศไทย
ทั้งนี้ในการประชุมผู้ถือหุ้นบริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมวาระต่างๆ
อย่างเพียงพอให้ผู้ถือหุ้นได้มีเวลาศึกษาล่วงหน้าก่อนการประชุมให้มากกว่า 14
วันตามที่กฎหมายกำหนดทุกครั้ง
รวมทั้งจะระบุถึงวัตถุประสงค์และเหตุผลในแต่ละวาระโดยมีความเห็นของคณะกรรมการในทุกวาระโดยไม่มีวาระซ้อนเร้นหรือเพิ่มเรื่องประชุมใดไว้ในวาระอื่น
เว้นแต่กรณีจำเป็นเร่งด่วนที่ทราบภายหลังการออกหนังสือเชิญประชุมแล้ว
และมีการบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ
รวมทั้งได้แจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ในการประชุมผู้ถือหุ้นทุกครั้ง
จะแจ้งรายชื่อกรรมการอิสระในหนังสือนัดประชุมที่จะแต่งตั้งขึ้นอย่างน้อย 1
ท่านเป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม
นอกจากนี้บริษัทฯยังอำนวยความสะดวกให้ผู้ถือหุ้นในทุกๆด้านโดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท
และการประชุมผู้ถือหุ้นคราวอื่นให้เรียกว่าการประชุมวิสามัญ โดยจัดประชุมเพิ่มตามความจำเป็น

เลขานุการคณะกรรมการบริษัทมีหน้าที่ในการนัดหมาย จัดเตรียมเอกสารประกอบการประชุม
ให้เพียงพอ และมอบให้บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทฯ
เป็นผู้จัดส่งล่วงหน้าพร้อมหนังสือเชิญประชุมก่อนการประชุมให้มากกว่าวันที่กฎหมายกำหนดทุกครั้ง
เพื่อให้ ผู้ถือหุ้นได้มีเวลาศึกษาข้อมูลก่อนวันประชุมผู้ถือหุ้นล่วงหน้า
และบริษัทฯยังดูแลผู้ถือหุ้นมากกว่าสิทธิตามกฎหมาย เช่น การให้ข้อมูลสำคัญที่เป็นปัจจุบันผ่าน
Website ของบริษัทฯ การจัดให้มีจดหมายข่าวถึงผู้ถือหุ้น การจัดให้ผู้ถือหุ้นเข้าเยี่ยมชมกิจการ
นอกจากนี้ ผู้ถือหุ้นสามารถ Download หนังสือเชิญประชุมพร้อมเอกสารประกอบการประชุมได้จาก
Website ของบริษัทคือ www.scasset.com ล่วงหน้าไม่น้อยกว่า 30 วันก่อนวันประชุม
ทั้งในรูปแบบภาษาไทยและภาษาอังกฤษ
ซึ่งเป็นข้อมูลเดียวกับข้อมูลที่บริษัทจะส่งให้ผู้ถือหุ้นในรูปแบบเอกสาร ทั้งนี้
ข้อมูลในหนังสือเชิญประชุมได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

ในการประชุมผู้ถือหุ้นทุกครั้ง บริษัทฯ ได้กำหนดให้กรรมการบริษัททุกท่าน
โดยเฉพาะอย่างยิ่งประธานกรรมการบริษัท ประธานคณะกรรมการตรวจสอบ
ประธานคณะกรรมการสรรหาและกำหนดค่าตอบแทน และประธานคณะกรรมการบริหารความเสี่ยง
รวมถึงผู้บริหารสูงสุดของบริษัททุกฝ่าย และผู้สอบบัญชีรับอนุญาตของบริษัทฯ
เข้าร่วมประชุมตั้งแต่เริ่มการประชุม โดยบริษัทฯ จะกล่าวแนะนำตัวผู้บริหารต่อที่ประชุมผู้ถือหุ้น
เพื่อตอบข้อซักถามของที่ประชุมผู้ถือหุ้น ซึ่งในการประชุมผู้ถือหุ้นปี 2550 กรรมการทั้งหมด 8
คนได้เข้าร่วมประชุมโดยพร้อมเพรียงกัน
และในวันประชุมบริษัทฯไม่มีการแจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหันและไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
รวมทั้งไม่จำกัดสิทธิในการเข้าร่วมประชุมผู้ถือหุ้นที่มาสาย
โดยประธานในที่ประชุมเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการสอบถามข้อมูลและสามารถตรวจสอบการดำเนินงานของบริษัทฯ
แสดงความคิดเห็นและข้อเสนอแนะต่าง ๆ ซึ่งบริษัทฯได้บันทึกภาพการประชุมเผยแพร่บน Website
ของบริษัท <www.scasset.com> เพื่อให้บริการเผยแพร่แก่ผู้ถือหุ้นที่สนใจด้วย
โดยประเด็นซักถามและข้อคิดเห็นที่สำคัญไว้ในรายงานการประชุมทุกครั้ง
และบริษัทฯได้เผยแพร่รายงานการประชุมที่ Website ของบริษัท ภายใน 14
วันนับจากวันประชุมผู้ถือหุ้น

โดยในปี 2550 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้งเมื่อวันที่ 25 เมษายน 2550
ณ อาคารชินวัตรทาวเวอร์ 3 ถนนวิภาวดีรังสิต
ซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี 2547 ดังนี้

+----------------------------+--------------------+--------------------+
| รายชื่อคณะกรรมการ            | จำนวนครั้งที่ร่วมประชุม  |                    |
|                            | /                  |                    |
|                            | จำนวนค             |                    |
|                            | รั้งที่มีสิทธิเข้าร่วมประชุม |                    |
+----------------------------+--------------------+--------------------+
|                            | การประชุมผู้ถือหุ้น ปี    | การประชุมผู้ถือหุ้น ปี    |
|                            | 2547 - 2550        | 2550               |
+----------------------------+--------------------+--------------------+
| 1. นายรัฐ กิตติเวชโอสถ ⁽¹⁾    | 4/4                | 1/1                |
|                            |                    |                    |
| 2. นางสาวยิ่งลักษณ์ ชินวัตร ⁽²⁾  | 2/2                | 1/1                |
|                            |                    |                    |
| 3. นางเพ็ญโสม ดามาพงศ์       | 4/4                | 1/1                |
|                            |                    |                    |
| 4. นายณัฏฐ์พัฒน์ เอื้อใจ ⁽³⁾     | 2/2                | 1/1                |
|                            |                    |                    |
| 5. นายชานนท์ โชติวิจิตร ⁽⁴⁾    | 2/2                | 1/1                |
|                            |                    |                    |
| 6. นายคุโณดม ธรรมาภรณ์พิลาศ   | 2/2                | 1/1                |
| ⁽⁵⁾                        |                    |                    |
|                            | 1/1                | 1/1                |
| 7. นายประเสริฐ สัมนาวงศ์ ⁽⁶⁾  |                    |                    |
|                            | 1/1                | 1/1                |
| 8. นายปรีชา เศขรฤทธิ์⁽⁷⁾      |                    |                    |
|                            | 0/0                | 0/0                |
| 9. นางแน่งน้อย ณ ระนอง⁽⁸⁾    |                    |                    |
+----------------------------+--------------------+--------------------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางสาวยิ่งลักษณ์ ชินวัตร เข้าดำรงตำแหน่งกรรมการ /
ประธานกรรมการบริหารแทนนางบุษบา ดามาพงศ์ ตั้งแต่วันที่ 1 มีนาคม 2549
และทำหน้าที่รักษาการในตำแหน่งกรรมการผู้อำนวยการที่ว่างตั้งแต่วันที่ 1 ธันวาคม 2549

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายชานนท์ โชติวิจิตร เข้าดำรงตำแหน่งกรรมการแทนนายพงศ์กิจ สุทธพงศ์ ตั้งแต่วันที่ 1
มีนาคม 2549

(5) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(6) นายกริช อัมโภชน์ ได้ลาออกจากตำแหน่งเมื่อวันที่ 1 มกราคม 2550
และคณะกรรมการบริษัทได้แต่งตั้ง นายประเสริฐ สัมนาวงศ์
เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31 มกราคม 2550

(7) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(8) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
    พฤศจิกายน 2550

การปฎิบัติต่อผู้ถือหุ้นอย่างเท่าเทียมกัน

บริษัทฯได้เปิดโอกาสให้ผู้ถือหุ้นมีสิทธิเสนอเพิ่มวาระการประชุม
หรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม โดยเมื่อวันที่
2 กุมภาพันธ์ 2550 ได้เผยแพร่จดหมายถึงผู้ถือหุ้นผ่านระบบของตลาดหลักทรัพย์
(โดยมีรายละเอียดและหลักเกณฑ์ปรากฏที่ Website ของบริษัทฯ)
รวมทั้งในการประชุมสามัญผู้ถือหุ้นประจำปี 2551
บริษัทฯมีนโยบายเปิดโอกาสให้ผู้ถือหุ้นสามารถส่งคำถามล่วงหน้าก่อนการประชุมได้อีกด้วย ทั้งนี้
หากผู้ถือหุ้นไม่สามารถเข้าร่วมประชุมได้ด้วยตนเอง
ผู้ถือหุ้นอาจมอบฉันทะให้บุคคลอื่นหรือมอบฉันทะให้กรรมการอิสระของบริษัทคนใดคนหนึ่งจากสองคนที่บริษัทเสนอชื่อไว้
เป็นผู้เข้าร่วมประชุมแทน

เพื่อป้องกันความขัดแย้งทางผลประโยชน์
เป็นนโยบายของบริษัทฯที่ห้ามไม่ให้ผู้ถือหุ้นรายใหญ่กรรมการ ผู้บริหาร
และพนักงานใช้โอกาสจากการเป็นผู้ถือหุ้นรายใหญ่ กรรมการ ผู้บริหาร หรือพนักงานในบริษัท
แสวงหาผลประโยชน์ส่วนตัวหรือของครอบครัวหรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม
หลีกเลี่ยงการทำรายการที่เกี่ยวโยงกับตนเองยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
ไม่ประกอบธุรกิจส่วนตัวใดๆที่มีผลกระทบต่อการปฏิบัติหน้าที่และเวลาทำงานของบริษัทฯหรือทำธุรกิจใดๆ
กับบริษัทฯ ในนามส่วนตัว ครอบครัว หรือนิติบุคคลใดๆที่ตนมีส่วนได้เสีย
หรือการประกอบกิจการใดอันเป็นการแข่งขันกับธุรกิจของบริษัทฯ
ทั้งนี้รวมถึงการขอความร่วมมือโดยควรหลีกเลี่ยงหรืองดการซื้อขายหลักทรัพย์ของบริษัทฯในช่วงระยะเวลา
1 เดือนก่อนการเปิดเผยงบการเงินแก่สาธารณชน
ทั้งนี้เพื่อเป็นการป้องกันไม่ให้นำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ
ผู้บริหาร และพนักงานของบริษัทฯ ตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียดมูลค่ารายการ คู่สัญญา
เหตุผลหรือความจำเป็นไว้ในรายงานประจำปีแล้ว
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว

บทบาทของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม
และผู้มีส่วนได้เสียสามารถแจ้งเบาะแสหรือข้อร้องเรียนได้ที่หน่วยงานนักลงทุนสัมพันธ์
เนื่องจากบริษัทฯ ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของบริษัทฯที่มีต่อลูกค้า
พนักงาน คู่ค้า ผู้ถือหุ้น คู่แข่งทางการค้าและสังคมส่วนรวม
โดยกำหนดไว้ในคู่มือนโยบายการกำกับดูแลกิจการ พ.ศ.2548 หมวดที่ 5
ปรัชญาและจรรยาบรรณของบริษัทฯ สรุปได้ดังนี้

  ผู้ถือหุ้น บริษัทฯ
  มุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจบนพื้นฐานของความซื่อสัตย์สุจริตและจริยธรรมอันดีงาม
  ด้วยความพยายามที่จะพัฒนากิจการให้มีความเจริญเติบโต มั่นคง
  ปฏิบัติตามพันธะกิจที่ให้ไว้กับผู้ถือหุ้น เพื่อสร้างความพึงพอใจสูงสุด
  โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง เสมอภาค
  รวมทั้งเปิดเผยข้อมูลอย่างโปร่งใส และได้พาผู้ถือหุ้นเข้าเยี่ยมชมโครงการของบริษัทฯ
  และเปิดโอกาสให้ผู้ถือหุ้นมีสิทธิเสนอเพิ่มวาระการประชุมหรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการ
  ล่วงหน้าก่อนการประชุมได้ผ่านทาง Website ของบริษัทฯ

  ลูกค้า บริษัทฯ มีความมุ่งมั่นในการสร้างความพึงพอใจและความมั่นใจให้กับลูกค้า
  ซึ่งมีผลต่อความสำเร็จของธุรกิจ
  บริษัทจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
  เพื่อรักษาความสัมพันธ์ที่ดีในระยะยาว ทั้งด้านสินค้าและบริการ การส่งมอบ ข้อมูลข่าวสาร
  การติดต่อ และการรักษาข้อมูล ปัจจุบันบริษัทเริ่มทำระบบ CRM (Customer Relation
  Management) เพื่อให้เข้าถึงสารสนเทศและความต้องการของลูกค้าให้มากที่สุด
  และมีกิจกรรมร่วมกับลูกค้าอย่างสม่ำเสมอ และยังเปิดให้มีบริการเพิ่มเติม Call Center 24
  ชั่วโมง เพื่อให้บริการพิเศษแก่สมาชิกโครงการของบริษัทฯ ผ่านทางศูนย์ข้อมูลทางโทรศัพท์ 1188
  กด 7

  พนักงาน บริษัทฯ ถือว่าพนักงานเป็นทรัพยากรอันมีค่าสูงสุด
  เป็นปัจจัยสำคัญต่อความสำเร็จของบริษัทฯ จึงมุ่งพัฒนา
  เสริมสร้างวัฒนธรรมและบรรยากาศการทำงานที่ดี รวมทั้งส่งเสริมการทำงานเป็นทีม
  และมีการปฏิบัติต่อพนักงานบนพื้นฐานของคุณภาพ
  โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัทฯ
  บริษัทฯให้สวัสดิการแก่พนักงาน เช่น กองทุนสำรองเลี้ยงชีพ การรักษาพยาบาล
  เงินค่าครองชีพพิเศษสำหรับพนักงานที่มีรายได้น้อย การตรวจสุขภาพประจำปี เงินช่วยเหลือสมรส
  เงินช่วยเหลืองานศพ เงินช่วยเหลือกรณีพนักงานประสบภัยพิบัติ ฯลฯ

  เจ้าหนี้ บริษัทฯ รักษาและปฏิบัติตามเงื่อนไขที่มีต่อเจ้าหนี้อย่างเคร่งครัด

  คู่ค้า บริษัทฯ จะคัดเลือกและปฏิบัติต่อคู่ค้าอย่างเสมอภาคและเป็นธรรม
  โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
  รวมทั้งปฏิบัติตามพันธะสัญญากับคู่ค้า และให้โอกาสกับคู่ค้ารายใหม่อยู่เสมอ

  คู่แข่งทางการค้า บริษัทฯ
  มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า

  ชุมชน/สังคม/สิ่งแวดล้อม บริษัทฯ
  มีนโยบายที่จะดำเนินธุรกิจที่เป็นประโยชน์ต่อเศรษฐกิจและสังคม
  ให้ความสำคัญต่อสาธารณประโยชน์และคุณภาพชีวิตที่ดีต่อสังคมไทย
  ด้วยการมีส่วนร่วมพัฒนาชุมชนและตอบแทนกลับคืนสู่สังคม ในปี 2550 บริษัทมีกิจกรรม เช่น

-   ให้ความร่วมมือเข้าร่วมโครงการอนุรักษ์พลังงานแบบมีส่วนร่วมจากกรมพัฒนาพลังงานทดแทนและการอนุรักษ์

-   โครงการของขวัญให้น้องและเลี้ยงอาหารกลางวันที่สมาคมรวมปัญญาคนพิการ บางบัวทอง
    จังหวัดนนทบุรี

-   ปรับปรุง “ลานรักษ์สุขภาพ” ให้โรงเรียนวัดบางเตย ซอยนวมินทร์ 62

-   สนับสนุนโครงการกิจกรรมกันหนาวกับวัดอัมพวัน เพื่อเด็กโรงเรียนบ้าน ระเมิง จังหวัดตาก

-   ปรับปรุง “สวนรักษ์ธรรมชาติ” ให้กับโรงเรียนชลประทานสงเคราะห์ จังหวัดนนทบุรี
    และหมวดการทางหลักสี่ แขวงการทางกรุงเทพ กรมทางหลวง

ผู้ถือหุ้นและผู้มีส่วนได้เสียสามารถติดต่อขอข้อมูลต่างๆ ได้จากหน่วยงานนักลงทุนสัมพันธ์
และการเปิดเผยข้อมูลผ่านทาง Website บริษัทฯ ซึ่งมีความถูกต้อง ครบถ้วน โปร่งใส

(โปรดดูรายละเอียดในหัวข้อ “การเปิดเผยสารสนเทศและความโปร่งใส”)

การเปิดเผยข้อมูลสารสนเทศและความโปร่งใส

บริษัทฯ
ให้ความสำคัญในการกำกับดูแลกิจการและมีการกำหนดนโยบายที่ชัดเจนเกี่ยวกับการสื่อสารกับผู้ที่เกี่ยวข้องทุกฝ่าย
โดยเฉพาะกับบุคคลภายนอก
ซึ่งนโยบายการกำกับดูแลกิจการของบริษัทได้รับการอนุมัติจากที่ประชุมจากคณะกรรมการ
ในการปฏิบัติงานของคณะกรรมการชุดย่อยของบริษัทฯ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง บริษัทฯได้มีการกำหนดบทบาทและหน้าที่ความรับผิดชอบ
รวมทั้งรายละเอียดของกรรมการไว้ (โปรดดูรายละเอียดในหัวข้อ “คณะกรรมการ”)
และเปิดเผยการปฏิบัติงานในปีที่ผ่านมาไว้ในรายงานของคณะกรรมการชุดย่อยแต่ละคณะ
รวมทั้งมีการเปิดเผยข้อมูลตามข้อกำหนดของการเป็นบริษัทจดทะเบียนโดยครบถ้วน

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำรวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายในและให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด
ในการตรวจสอบนั้นทางคณะกรรมการบริษัทฯได้สนับสนุนข้อมูลและเอกสารต่างๆเพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า
งบการเงินและงบการเงินรวมของ บริษัท เอสซี แอสเสท คอร์ปอเรชั่น จำกัด (มหาชน)
และบริษัทย่อย สำหรับปีสิ้นสุด วันที่ 31 ธันวาคม 2550 มีความเชื่อถือได้
โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

บริษัทฯ
ให้ความสำคัญในการให้ความสะดวกแก่ผู้ลงทุนและผู้ที่เกี่ยวข้องต่อการเปิดเผยข้อมูลที่มีความถูกต้อง
ครบถ้วน โปร่งใส ทั่วถึง เท่าเทียมกันและทันเวลาอย่างสม่ำเสมอ ทั้งข้อมูลทางการเงิน
ผลการดำเนินงาน และข้อมูลอื่นใด เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย สื่อมวลชน
ตลอดจนผ่านทาง Web Site ของบริษัทฯ ซึ่งมีทั้งภาษาไทยและภาษาอังกฤษ
และมีหน่วยงานนักลงทุนสัมพันธ์ (Investor Relations) ซึ่งมีแผนงานนักลงทุนสัมพันธ์ล่วงหน้า
เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ ที่เป็นประโยชน์ให้ ผู้ลงทุน
ผู้ถือหุ้น นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน สถาบันการเงิน และสื่อมวลชนในทุกไตรมาศ
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่ บริษัทเอสซี แอสเสท
คอร์ปอเรชั่น จำกัด (มหาชน) ชั้น 20 เลขที่ 1010 อาคารชินวัตรทาวเวอร์ 3 ถนนวิภาวดีรังสิต
แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.0-2949-2325-6
หรืออีเมล์ที่ ir@scasset.com หรือค้นหาข้อมูลที่ www.scasset.com

ความรับผิดชอบของคณะกรรมการ

บริษัทฯ เน้นการให้ข้อมูลแก่ผู้ถือหุ้น ผู้ลงทุนและผู้ที่เกี่ยวข้องให้เป็นไปโดยเสมอภาค รวดเร็ว
เป็นธรรม และเพื่อความโปร่งใส โดยบริษัทฯ มีนโยบายให้ประธานกรรมการของบริษัท
ต้องเป็นกรรมการอิสระ ตามความหมายของตลาดหลักทรัพย์ฯ
ไม่เป็นบุคคลเดียวกันกับประธานกรรมการบริหารและไม่มีความสัมพันธ์ใดๆ กับฝ่ายบริหาร
เป็นการแบ่งแยกหน้าที่ในการกำหนดนโยบายกำกับดูแลและการบริหารงานประจำไว้อย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ ถูกต้อง โปร่งใส
โครงสร้างคณะกรรมการของบริษัทประกอบด้วย กรรมการที่เป็นอิสระเท่ากับ 6 ใน 9
ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน บริษัทฯ
ได้กำหนดบทบาทและความรับผิดชอบที่แยกชัดเจนระหว่างประธานกรรมการและประธานกรรมการบริหาร

คณะกรรมการบริษัทมีหน้าที่ควบคุมดูแลและกำหนดนโยบายหลัก
โดยมีคณะกรรมการชุดย่อยช่วยในการกำกับดูแลกิจการของบริษัทฯ จำนวน 4 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง

(โปรดดูรายละเอียดในหัวข้อ “คณะกรรมการ”)

การควบคุมและการบริหารความเสี่ยง

คณะกรรมการกำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และเน้นให้ฝ่ายบริหารควรตระหนักถึงความสำคัญของการควบคุมภายใน การติดตามผล
การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน

การควบคุมภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระ หน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
เพื่อให้เกิดการควบคุมดูแลการใช้ทรัพย์สินของบริษัทฯ ให้เกิดประโยชน์สูงสุด
และมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่า หากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

  1) ด้าน Management Control โดยสำนักตรวจสอบภายในมีการดำเนินการตามพันธกิจ
  ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์ และเป้าหมายที่กำหนดไว้
  และมีการติดตาม ประเมินผลการดำเนินงาน เสนอต่อคณะกรรมการตรวจสอบ
  เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

  2) ด้าน Operation Control มีการควบคุมการดำเนินงาน เช่น ระบบการจัดซื้อ
  โดยใช้ระบบ SAP (Systems Applications and Products) ระบบ Construction
  ระบบ Housing และระบบ E-Expense ระบบ Inventory ที่บริษัทพัฒนาขึ้นเอง เป็นต้น

  3) ด้าน Financial Control บริษัทใช้ระบบ SAP ในการควบคุมด้านงบประมาณ
  วิเคราะห์อัตราส่วนทางการเงิน เพื่อบอกสัญญาณเตือนภัยทางการเงิน
  และด้านบัญชีและการเงินส่วนอื่นๆิ

บริษัทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผล
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผล ใช้เป็นแนวทางในการปฏิบัติงานของพนักงาน
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม มีการกำหนดจริยธรรมอันเป็นส่วนหนึ่งของนโยบายการกำกับดูแลกิจการ
ให้กรรมการ ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์
ซึ่งเผยแพร่ผ่านคู่มือ, Website ของบริษัทฯ และส่ง E-mail ตรงถึงพนักงานทุกคน

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งประกอบด้วยผู้บริหารของหน่วยงานหลัก
ซึ่งทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งภายในและภายนอกองค์กร
วิเคราะห์ผลกระทบ โอกาสจะเกิดความเสี่ยงนั้นๆ
และกำหนดมาตรการเพื่อลดความเสี่ยงให้อยู่ในระดับที่เหมาะสม (Management of Risk)
เพื่อนำเสนอต่อคณะกรรมการตรวจสอบ ผู้บริหารและคณะกรรมการบริษัทฯ
และทำการประเมินปัจจัยความเสี่ยงอย่างน้อยปีละ 1 ครั้ง
โดยคณะกรรมการบริหารความเสี่ยงเป็นผู้จัดการความเสี่ยงที่มีผลกระทบกับบริษัทฯ
ซึ่งมีขั้นตอนการจัดการความเสี่ยงที่ชัดเจน
และได้มีการจัดอบรมการบริหารความเสี่ยงให้ผู้บริหารและพนักงานรับทราบเพื่อเป็นแนวทางในการปฏิบัติงานโดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้อย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอน
มีการดูแลป้องกันทรัพย์สินของกิจการไม่ให้สูญหาย หรือใช้ไปในทางที่ไม่เหมาะสม กรณีที่บริษัทฯ
มีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องดังกล่าว
จะต้องได้รับอนุมัติจากผู้มีอำนาจตามขั้นตอนทุกกรณี ไม่มีข้อยกเว้น
และการทำธุรกรรมในลักษณะดังกล่าวกระทำโดยผู้ที่ไม่มีส่วนได้เสียในธุรกรรมนั้น บริษัทฯ
มีนโยบายให้คณะกรรมการตรวจสอบเป็นผู้ดูแล และมีการอนุมัติทุกรายการ
โดยคำนึงถึงประโยชน์สูงสุดของบริษัทฯ มาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้ มีการติดตามดูแลการดำเนินงานของบริษัทร่วม
มีการกำหนดวิธีการ เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ พัฒนาระบบสารสนเทศและระบบข้อมูลอย่างต่อเนื่อง มีการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้อง
เข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีระเบียบการรักษาความปลอดภัยระบบคอมพิวเตอร์และข้อมูลสารสนเทศ นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศ เพื่อป้องกันข้อมูลสูญหาย
ส่วนการการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทปี 2550 จำนวน 8 ครั้ง
และมีการประชุมกรรมการบริหารเป็นประจำทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
รวมทั้งจัดให้สำนักตรวจสอบภายในรายงานผลการตรวจสอบภายในต่อคณะกรรมการตรวจสอบ
ว่าได้มีการการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ เมื่อวันที่ 15 มีนาคม
2547 ทำหน้าที่ตรวจสอบ ติดตาม ควบคุม ประเมินผลและให้คำปรึกษาแนะนำ
เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

การบริหารความเสี่ยง

คณะกรรมการบริษัท ให้ความสำคัญเกี่ยวกับการบริหารความเสี่ยงเป็นอย่างมาก
ในการใช้เป็นเครื่องมือในการบริหารงาน
โดยจัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
คณะกรรมการบริหารความเสี่ยงประกอบด้วยผู้บริหารจากหน่วยงานหลักของบริษัท
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทฯ
และประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
รวมถึงติดตามและประเมินผลการบริหารความเสี่ยงของบริษัทฯ
โดยให้ผู้บริหารทุกระดับมีส่วนร่วมในการบริหารความเสี่ยงและกำหนดมาตรการจัดการความเสี่ยงเพื่อที่จะช่วยผลักดันให้บริษัทฯสามารถบรรลุเป้าหมาย

(โปรดดูรายละเอียดในหัวข้อ “การควบคุมภายใน - องค์ประกอบ COSO”)

จริยธรรมธุรกิจ

บริษัทฯมีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม
ทั้งการปฏิบัติต่อบริษัทและผู้มีส่วนได้เสียทุกกลุ่มสาธารณชนและสังคมให้ผู้ที่เกี่ยวข้องได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ในปี 2548 บริษัทฯ
ได้จัดทำคู่มือนโยบายการกำกับดูแลกิจการ ทั้งนี้ผู้สนใจสามารถเข้าดูข้อมูลได้ที่ Website
ของบริษัทที่ www.scasset.com เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการอบรมทำความเข้าใจให้กับผู้บริหารโดยมีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

9.4 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น คู่แข่งทางการค้า และสังคมและส่วนรวมซึ่งหมายรวมถึงผู้ลงทุน
ในเรื่องเกี่ยวกับการใช้ข้อมูลภายใน และห้ามกรรมการ ผู้บริหาร และพนักงาน
ซื้อขายหลักทรัพย์ของกลุ่มบริษัทฯ โดยใช้ข้อมูลภายในของบริษัทฯ
ที่มีสาระสำคัญและยังไม่ได้เปิดเผยต่อสาธารณชน
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผย หรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตน หรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัทฯ (Code of Ethics)
ในคู่มือนโยบายการกำกับดูแลกิจการ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 ของบุคคลดังกล่าว ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน หรือรับโอนหลักทรัพย์ต่อสำนักงาน ก.ล.ต.
ทั้งนี้กรรมการและผู้บริหารรับทราบบทบาท ภาระ หน้าที่ในการรายงานการถือหลักทรัพย์
ตามประกาศของ ก.ล.ต. และข้อบังคับของตลาดหลักทรัพย์แห่งประเทศไทย

9.5 บุคลากร

จำนวนพนักงาน

  (หน่วย : คน)

+-----------------+-------------------------+-------------------------+
| ลำดับ            | สายงาน                  | 31 ธันวาคม 2550          |
+-----------------+-------------------------+-------------------------+
| 1.              | พัฒนาธุรกิจโครงการบ้าน      | 11                      |
+-----------------+-------------------------+-------------------------+
| 2.              | การตลาดองค์กร            | 7                       |
+-----------------+-------------------------+-------------------------+
| 3.              | พัฒนาทรัพย์สินแนวสูง         | 44                      |
+-----------------+-------------------------+-------------------------+
| 4.              | พัฒนาทรัพย์สินแนวราบ        | 99                      |
+-----------------+-------------------------+-------------------------+
| 5.              | บริหารทรัพย์สิน             | 46                      |
+-----------------+-------------------------+-------------------------+
| 6.              | สนับสนุน                  | 97                      |
+-----------------+-------------------------+-------------------------+
|                 | รวม                     | 304                     |
+-----------------+-------------------------+-------------------------+

โดยมีค่าตอบแทนของบุคลากรของบริษัทฯและบริษัทย่อยประกอบด้วย เงินเดือน โบนัส และเงินสมทบกองทุนสำรองเลี้ยงชีพ และผลประโยชน์ตอบแทนอื่นๆ เช่นเบี้ยเลี้ยงการเดินทาง ฯลฯ รวมทั้งสิ้น 129.103 ล้านบาท

นโยบายการพัฒนาบุคลากร

การดำเนินธุรกิจในปัจจุบัน ต้องเผชิญกับการแข่งขันที่เป็นไปอย่างรุนแรงและต่อเนื่อง
รวมถึงปัญหาท้าทายต่าง ๆ มากมาย ที่ก่อให้เกิดผลกระทบต่อการดำเนินธุรกิจอย่างรวดเร็ว
ส่งผลให้องค์กรต้องเตรียมพร้อม และปรับตัวเองอยู่เสมอ เพื่อให้สามารถดำเนินธุรกิจได้อย่างมั่นคง
นอกเหนือจากกลยุทธ์ในการดำเนินธุรกิจแล้ว
ปัจจัยที่สำคัญประการหนึ่งที่สนับสนุนการดำเนินธุรกิจขององค์กรให้ประสบผลสำเร็จตามเป้าหมายนั่นก็คือ
“คน” ซึ่งถือว่าเป็นทรัพยากรที่มีคุณค่าที่สุดขององค์กร
ดังนั้นหากองค์กรสามารถกระตุ้นให้คนในองค์กรมีทักษะการคิด เพื่อพัฒนา
และปรับปรุงการทำงานทุกด้านอย่างต่อเนื่องก็จะเป็นสนับสนุนให้เกิดความคิดเชิงสร้างสรรค์
มาผสมผสานด้วยก็จะเพิ่มคุณค่าเชิงนวัตกรรมให้กับองค์กรและผู้ปฏิบัติงาน เกิดเป็นความแตกต่าง
ซึ่งส่งผลให้องค์กรได้เปรียบคู่แข่งทางธุรกิจได้อย่างยั่งยืน

ในปี 2550 บริษัท เอสซี แอสเสท คอร์ปอเรชั่น จำกัด (มหาชน) ได้มีการ
กำหนดภาพลักษณ์ใหม่ขององค์กร โดยกำหนดให้ ความคิดสร้างสรรค์ (Creativity) เป็น
แก่นของแบรนด์ ( Brand DNA ) เพื่อยกระดับ และสะท้อนความคิดสร้างสรรค์ ผ่านสินค้า
กระบวนการทำงาน และพนักงานให้บริการ
ประกอบกับรูปแบบธุรกิจและสินค้ามีพัฒนาการอย่างไม่หยุดยั้ง
การแก้ไขปัญหาโดยการเพิ่มกฎระเบียบเพื่อให้ครอบคลุมทุกเรื่อง
อันจะทำให้องค์กรเต็มไปด้วยระเบียบปฏิบัติ จนขาดความยืดหยุ่นในการทำงาน
ขาดความคิดสร้างสรรค์ มีสภาพเป็นระบบราชการ
ไม่สามารถตอบสนองต่อความต้องการของลูกค้าได้

ดังนั้น บริษัทฯได้เตรียมกลยุทธ์ เตรียมความพร้อม และพัฒนาความคิดของพนักงาน
ด้วยการให้ความรู้ ที่เป็นหลักคิดของคำว่า “ ความคิดสร้างสรรค์ “ ไปพัฒนาให้เกิดนวัตกรรม
และความคิดริเริ่มใหม่ๆ ในตัวสินค้า และกระบวนการทำงาน
รวมถึงการสร้างแรงบันดาลใจในการปรับทัศนคติของพนักงานทุกหน่วยงาน
ให้มีจิตสำนึกในการให้ความสำคัญต่อการใช้ความคิดสร้างสรรค์ในการทำงาน
โดยเน้นย้ำจุดยืนของภาพลักษณ์ขององค์กรซึ่งถือเป็นภารกิจ
และความเชื่อหลักที่ต้องยึดเป็นแนวทางปฏิบัติทั้งองค์กร เพื่อสร้างความแตกต่างในเชิงสร้างสรรค์
และเกิดประโยชน์ กับลูกค้า เพื่อก้าวไปสู่ความเป็นผู้นำในธุรกิจอสังหาริมทรัพย์
ไม่เพียงการปรับโครงสร้างองค์กร บริษัทฯ ได้ดำเนินการพัฒนาในด้านการจัดการ
และการพัฒนาบุคลากรควบคู่กันไป

การอบรมภายในบริษัทฯได้ดำเนินการให้มีการฝึกอบรมหลักสูตรต่างๆให้แก่ผู้บริหารและพนักงานโดยมุ่งเน้นเรื่อง

-   ความคิดสร้างสรรค์ในการทำงาน

-   การแก้ปัญหาในการปฏิบัติงาน

-   การปรับปรุงคุณภาพ ตลอดจนกฎหมายที่จำเป็นในการปฏิบัติหน้าที่ของบุคลากรในหน่วยงาน

-   การให้บริการที่ดี

นอกเหนือจากการฝึกอบรมแล้วบริษัทฯได้จัดโครงการ ต่าง ๆ เพื่อสนับสนุนและเน้นย้ำ Brand DNA
ขององค์กร นั่นคือ Creativity ได้แก่

-   โครงการ Idea@SC
    เป็นกิจกรรมที่ส่งเสริมและปลูกฝังให้พนักงานในองค์กรมีความคิดสร้างสรรค์
    ผ่านช่องทางการสื่อสารในรูปแบบของกิจกรรม
    และเป็นการลดช่องว่างในการเปิดรับข้อมูลระหว่างพนักงานและองค์กร

-   โครงการ New SC Culture เป็นโครงการที่จัดขึ้นเพื่อปรับวัฒนธรรมองค์กร
    ให้มีความชัดเจน สอดคล้องกับ Brand และลักษณะของธุรกิจ โดยให้ความสำคัญกับมุมมองทั้ง
    ผู้รับบริการ และผู้ให้บริการ
    และการมีส่วนร่วมของพนักงานทุกระดับในการออกแบบและแสดงความคิดเห็นร่วมกัน
    เพื่อให้เกิดวัฒนธรรมองค์กรที่แข็งแรง สามารถสะท้อนภาพลักษณ์ที่ดีของบริษัทได้อย่างยั่งยืน
    ผ่านการสัมมนาเชิงปฏิบัติการทั้งในระดับบริหารและตัวแทนพนักงานจากทุกหน่วยงาน

-   โครงการ Birthday Party ในปี 2550
    เป็นโครงการที่จัดขึ้นเพื่อเน้นย้ำความสำคัญของพนักงานที่มีต่อบริษัท
    และสร้างทีมงานที่ดีเพื่อความร่วมมือในการทำงานให้เกิดประสิทธิภาพสูงสุด
    รวมทั้งเป็นการสร้างสรรค์สังคมไทย
    ในการมอบสิ่งของเครื่องใช้ที่จำเป็นแก่สถานสงเคราะห์ต่างๆ ทั่วกรุงเทพ เป็นประจำทุกเดือน

 

บริษัทให้ความสำคัญต่อการพัฒนาบุคลากรทุกระดับอย่างต่อเนื่อง

โดยกำหนดแนวทางการพัฒนาบุคลากรด้วยเนื้อหาเชิงการจัดการ และการปฏิบัติงาน( Managerial
& Functional Training) ให้กับผู้บริหารและพนักงาน
ซึ่งจะเป็นกำลังสร้างความสำเร็จให้กับบริษัทฯ

1.  โครงการพัฒนาด้านการบริหารงาน (Managerial Development)

  บริษัทฯได้จัดหลักสูตรสำหรับผู้บริหารระดับกลางและระดับสูงให้มีความพร้อมในเรื่องการบริหารจัดการธุรกิจและพร้อมรับต่อการเปลี่ยนแปลง
  ให้มีความสอดคล้องกับลักษณะของธุรกิจ โดยจัดให้มีการอบรม

-   หลักสูตร Risk Management Workshop
    เป็นหลักสูตรเพื่อให้ผู้บริหารและผู้จัดการมีความรู้ความเข้าใจ
    และเห็นความสำคัญกับการบริหารความเสี่ยงในธุรกิจ และร่วมกันหาแนวทางป้องกันและแก้ไข

-   หลักสูตร Leading Styles with DISC Tools workshop สำหรับผู้บริหาร และผู้จัดการ
    เป็นหลักสูตรที่จัดขึ้นเพื่อเป็นการสนับสนุนเครื่องมือที่ช่วยให้ผู้บริหารเข้าใจรูปแบบพฤติกรรมของตนเอง
    และของผู้ใต้บังคับบัญชา รวมทั้งเพื่อร่วมงาน อันจะทำให้การกำกับดูแล การมอบหมายงาน
    รวมถึงการสร้างขวัญกำลังใจ เพื่อให้พนักงานปฏิบัติงานได้เต็มศักยภาพ
    ส่งผลให้องค์กรบรรลุเป้าหมายที่ตั้งไว้

-   หลักสูตร Learning Yourself with DISC สำหรับ
    พนักงานเพื่อให้เข้าใจรูปแบบพฤติกรรมของตนเอง และของเพื่อนร่วมงาน รวมทั้งผู้บังคับบัญชา
    ทั้งในและระหว่างหน่วยงาน จะทำให้การประสานงานเป็นไปอย่างคล่องตัว
    และเกิดประสิทธิภาพสูงสุดในการปฏิบัติงาน ส่งผลให้องค์กรบรรลุเป้าหมายที่ตั้งไว้

  2. โครงการพัฒนาด้านความคิดสร้างสรรค์ (Creative Thinking Skill)

  บริษัทฯได้จัดหลักสูตรต่าง ๆ
  เพื่อเป็นเครื่องมือในการกระตุ้นให้พนักงานในองค์กรได้ใช้ความคิดสร้างสรรค์ในการทำงาน
  ได้แก่

-   หลักสูตร Creative : The Road to Success เป็นหลักสูตรที่จัดขึ้นเพื่อให้ผู้บริหาร
    และผู้จัดการ ได้เข้าใจถึงหลักคิดของคำว่า Creativity ซึ่งเป็นที่เป็น Brand DNA
    ขององค์กร รวมทั้งปรับทัศนคติเข้าสู่การมี Creative in Mind
    และร่วมกันวิเคราะห์ความเคลื่อนไหวของคู่แข่งหลักของแต่ละโครงการเพื่อเตรียมความพร้อมในการยกระดับ
    การให้บริการในทุก Touch Point

3. โครงการพัฒนาด้านการปฏิบัติงาน (Functional Development)

-   หลักสูตร Selling Skill
    เพื่อเป็นการยกระดับมาตรฐานและทักษะการขายบริษัทได้จัดหลักสูตรสำหรับทีมขาย
    โดยเน้นการขายแบบที่ปรึกษา โดยมีการฝึกทักษะและเทคนิคการขายแบบมืออาชีพ
    เพื่อให้ลูกค้าเกิดความไว้วางใจ
    เลือกสรรที่พักอาศัยได้ตรงใจมากที่สุดอย่างต่อเนื่องเป็นประจำทุกปี

-   หลักสูตร Project Management Best Practice
    เป็นหลักสูตรที่บริษัทจัดขึ้นเพื่อยกระดับมาตรฐานการบริหารโครงการให้เกิดมาตรฐานเดียวกัน

-   หลักสูตร 108 Management of customer’s Complaints
    ด้วยนโยบายบริษัทที่ให้ความสำคัญต่อการให้บริการลูกค้า ให้มีความพึงพอใจสูงสุด
    บริษัทได้จัดหลักสูตร ดังกล่าวขึ้น เพื่อฝึกทักษะการให้บริการสำหรับพนักงานขาย
    และพนักงานบริการหลังการขายให้มีความชำนาญในวิชาชีพ อย่างมืออาชีพ

-   การบรรยายพิเศษที่เกี่ยวข้องกับธุรกิจอสังหาริมทรัพย์ อาทิเช่น
    ภาพรวมเศรษฐกิจตลาดอสังหาริมทรัพย์ แนวโน้มการตลาด และราคาวัสดุก่อสร้าง/เหล็ก
    เพื่อให้ก้าวทันต่อสภาพเศรษฐกิจและราคาวัสดุก่อสร้างซึ่งมีผลกระทบโดยตรงต่อธุรกิจ

4. การให้ความสำคัญกับการดูแลรักษาบุคลากร จึงจัด Retention Program ต่าง ๆ ขึ้น เช่น

-   โครงการเสนอขายใบสำคัญแสดงสิทธิที่จะซื้อหุ้นสามัญ แก่ผู้บริหารและพนักงาน( Employee
    Stock Option Plan ) เพื่อช่วยรักษาผู้บริหารและพนักงานให้อยู่กับบริษัทฯได้ในระยะยาว
    รวมถึงเป็นแรงผลักดันให้ทุ่มเทความสามารถอย่างเต็มที่
    เพื่อสร้างมูลค้ากิจการของบริษัทฯให้สูงขึ้น

-   โครงการ SC Kid
    เป็นโครงการที่จัดขึ้นเพื่อส่งเสริมความสัมพันธ์อันดีระหว่างสถาบันครอบครัวกับบริษัทฯ
    โดยจัดกิจกรรมตามสถานที่สำคัญต่างๆในช่วงเวลาปิดเทอม
    ให้บุตรหลานพนักงานมีโลกทัศน์ที่กว้างเพื่อเป็นอนาคตของชาติต่อไป

-   โครงการทุนการศึกษาบุตรพนักงาน บริษัทฯเล็งเห็นความสำคัญทางการศึกษาของเยาวชน
    จัดให้มีการมอบทุนการศึกษาสำหรับบุตรหลานพนักงานขึ้น ปีละ 1 ครั้ง
    และได้จัดโครงการแบ่งของให้น้องใช้เป็นโครงการเสริมเพื่อให้พนักงานร่วมบริจาคของใช้หรืออุปกรณ์การเรียน
    สำหรับเด็ก และมอบให้กับบุตรหลานพนักงานที่ได้รับทุนในโครงการมอบทุนการศึกษาบุตร ต่อไป

การฝึกอบรมของคณะกรรมการ

คณะกรรมการให้ความสนใจต่อการพัฒนาตนเอง เพื่อเพิ่มพูนความรู้ ทักษะ
และมาตรฐานการปฏิบัติหน้าที่ของกรรมการในการบริหารงานบริษัทฯให้มีประสิทธิภาพและมีจรรยาบรรณ
ซึ่งในปี 2550 นี้มีกรรมการเข้าอบรมหลักสูตรของสมาคมส่งเสริมสถาบันกรรมการบริษัทไทย (IOD)
โดยมีรายละเอียดของหลักสูตรดังนี้

หลักสูตร Director Accreditation Program (DAP) มีคณะกรรมการเข้าอบรมจำนวน 1
ท่าน ได้แก่ นายประเสริฐ สัมนาวงศ์

หลักสูตร Director Certification Program (DCP) มีคณะกรรมการเข้าอบรมจำนวน 4
ท่าน ได้แก่ นายคุโณดม ธรรมาภรณ์พิลาศ นายณัฏ์พัฒน์ เอื้อใจ นายประเสริฐ สัมมนาวงศ์ และ
นายปรีชา เศขรฤทธิ์

หลักสูตร Accounting for Non-Accounting Audit Committee
มีคณะกรรมการเข้าอบรมจำนวน 1 ท่าน ได้แก่ นายคุโณดม ธรรมาภรณ์พิลาศ

หลักสูตร การเปลี่ยนแปลงมาตรฐานบัญชีที่กรรมการควรรู้ มีคณะกรรมการเข้าอบรมจำนวน 1 ท่าน
ได้แก่ นายคุโณดม ธรรมาภรณ์พิลาศ

การปฐมนิเทศกรรมการใหม่

บริษัทฯ ได้จัดให้มีการปฐมนิเทศสำหรับกรรมการใหม่
เพื่อรับทราบข้อมูลของบริษัทฯในการที่จะนำมาเป็นหลักในการดูแลกำกับกิจการบริษัทฯ
โดยมีการนำเสนอภาพรวมและลงลึกในรายละเอียดหัวข้อต่างๆ ดังนี้

1.  วิสัยทัศน์และเป้าหมายของบริษัทฯ

2.  โครงสร้างการบริหารงาน

3.  ข้อมูลการดำเนินงานและกิจกรรมของบริษัทฯ

4.  บทบาท อำนาจหน้าที่ และความรับผิดชอบของกรรมการ

5.  นโยบายการกำกับดูแลกิจการที่ดี

6.  ประวัติโดยสังเขปของกรรมการท่านอื่นและผู้บริหาร

7.  คุณสมบัติและค่าตอบแทนของกรรมการ